google/wiki40b huggingface dataset:
Seilerfugler

Taksonomi

Fellesnevner for artene i Apodiformes er stor flygedyktighet og svært korte lemmer, som er lite egnet til annet enn å holde seg fast med. Gruppens nærmeste slektninger er Caprimulgiformes (nattravner), men det hersker usikkerhet med hensyn til om Apodiformes er en selvstendig orden eller en orden under Caprimulgiformes. I HBW Alive blir de tre familiene i denne gruppen regnet til sistnevnte Caprimulgiformes.
Siri Sunde

Utdanning og karriere

Sunde har cand.theol.-grad fra Universitetet i Oslo fra 1994. Hun ble prestevikar i Ringsaker prestegjeld i 1995. Hun ble ordinert i Åmot kirke, Nordre Land prestegjeld i 1996 og jobbet som kapellan i Torpa i Nordre Land 1996–97 og fra 1999. I januar 2009 ble hun innsatt som sokneprest i Brøttum sokn i Ringsaker prosti. Sunde var sentral i den såkalte Sunde-saken, som dreier seg om hvorvidt en homofil som har inngått partnerskap, kan være prest i Den norske kirke.

Siri Sunde-saken

Sunde ble tilsatt som kapellan i Torpa i august 1996 etter å ha vikariert som prest samme sted siden desember 1995. Hun inngikk partnerskap i juni 1997, og søkte permisjon etter råd fra biskop Rosemarie Köhn (Hamar bispedømme). Hun var i permisjon i påvente av Kirkemøtets behandling av homofilisaken, og deretter i påvente av biskop Köhns fremleggelse av saken for Lærenemnda i Den norske kirke. Kirkemøtet vedtok i november 1997 at personer som lever i homofilt samliv, ikke kan inneha kirkelig tjeneste som vigslet prest, diakon eller kateket. I oktober 1998 ble saken om Sundes prestestilling avvist i Lærenemnda som en forvaltningssak og sendt tilbake til biskop Köhn. Saken ble behandlet videre, bl.a. med samtaler med fagforeningene, og februar 1999 gjorde Rosemarie Køhn det klart at Sunde fikk fortsette som kapellan i Nordre Land. I denne sakens anledning la Køhn fram uttalelsen «Tro mot sannheten i kjærlighet». Kirkens Bymisjon i Oslo hadde allerede kommet hamarbiskopen i forkjøpet, ved at en annen lesbisk prest som hadde inngått partnerskap, ble ansatt som prest. Senere er de blitt fulgt opp av flere kvinnelige og mannlige kolleger.
Laplacetransformasjon

Laplacetransformasjon er en matematisk operasjon som overfører en funksjon fra tidsdomenet til frekvensdomenet. Laplace brukes ofte til analyse av forskjellige dynamiske systemer. Ved å bruke transformasjonen vil spesielt løsning av lineære, ordinære differensialligninger og dets relaterte initialverdiproblem – samt systemer av disse – kunne utføres lettere.
En ordinær differensialligning blir ofte forkortet som ODE (Ordinary Differential Equation), som brukt videre i denne artikkelen.

Definisjon

Den ensidige laplacetransformasjonen er definert:
der  er variabelen man bruker i laplacedomenet og  er funksjonen som skal transformeres. Her er  en kompleks variabel:

Invers laplacetransformasjon

Den inverse laplacetransformasjonen er definert ved følgende

Dette impliserer videre at
og

Linearitet

Laplacetransformasjonen er en lineær operasjon; hvilket betyr at, for en hver funksjon  og  som har eksisterende transformasjoner, kan man dele opp transformasjonen slik:

Vekstrestriksjon

Per definisjon har en funksjon  en laplacetransformasjon hvis den ikke vokser for fort. Det er gitt en vekstrestriksjon for alle  på følgende måte:

der  og  er konstanter. Siden  er stykkevis kontinuerlig, vil også  være integrerbar over et hvert Intervall intervall på t-aksen. Fra forrige ligning, kan man da utlede bevis for eksistens:
Hvis en funksjon  er definert og stykkevis kontinuerlig på et hvert intervall der  og tilfredsstiller vekstrestriksjonen for alle  og konstantene  og  , vil laplacetransformasjonen  eksistere for alle .

Laplacetransformasjon av differensialkvotienter i alle ordener

Det kan bevises ved bruk av induksjon at hvis en stykkevis kontinuerlig funksjon  har  antall kontinuerlige deriverte for , og den tilfredsstiller vekstrestriksjonen, vil transformasjonen av  tilfredsstille:

Laplacetransformasjon av integraler

La  være den laplacetransformerte av funksjonen  som er stykkevis kontinuerlig for  og tilfredsstiller vekstrestriksjonen. Da, for ,  ( i forhold til vekstrestriksjonen), og , er

som også gir:
Heinz Lindner

Landslaget

1. juni 2012 fikk han sin første landskamp for Østerrike mot Ukraina.
Han ble tatt ut i Østerrikes EM-tropp til EM i Frankrike 2016.
Flintshire Historical Society journal

Flintshire Historical Society Journal er et tidsskrift som kommer ut en gang i året på engelsk og inneholder utdrag fra verk og artikler om grevskapet, med bokomtaler og notiser om samfunnet. Det blir utgitt av Flintshire Historical Society, en ideell stiftelse grunnlagt i 1911 for å samle og publisere arkeologisk og historisk materiell om Flintshire. Fra 1911 til 1976, ble tidsskriftet utgitt av Flintshire Historical Society Publications. I 1978 fikk det sitt nåværende navn.
Tidsskriftet har blitt digitalisert av prosjektet Welsh Journals Online ved Det nasjonale bibliotek i Wales.
Millionprogrammet

Millionprogrammet (svensk: miljonprogrammet) er den folkelige betegnelsen på boligbyggingen i Sverige fra 1965 til 1974. Målet var å bygge en million leiligheter i løpet av perioden, for å løse den akutte boligkrisen på slutten av 1950-tallet og begynnelsen av 1960-tallet.

Bakgrunn

På 1950-tallet og i begynnelsen av 1960-tallet var det en akutt boligmangel i Sverige. Årsaken var først og fremst at det ikke fantes tilstrekkelig med leiligheter til den hurtigvoksende befolkningen, dels fordi den generelle svenske boligstandarden var lav, med trangboddhet og nedslitthet som vanlig forekommende boligforhold. I 1964 ble det gjort et vedtak i Riksdagen om at det skulle bygges en million leiligheter frem til og med 1974, slik at det en gang for alle skulle bli slutt på boligkrisen.
Målet ble nådd, 1 006 000 boliger ble bygd, og Sveriges utseende var endret for alltid. Nettoresultatet var en økning i Sveriges boligmasse på 650 000 nye leiligheter og hus, med en generell kvalitetsheving.

Design

De nye boligområdene i millionprogrammet var inspirert av tidlige forstadsprosjekter som Vällingby og Årsta. I utviklingen av de nye områdene ble det lagt vekt på å ha et bredt tjenestetilbud, med skoler, barnehager, kirker, offentlige plasser, bibliotek etc.
Saltvannskrokodille

Anatomi

Saltvannskrokodillen er den største av alle gjenlevende reptiler på Jorden. En voksen hann kan veie opptil ett tonn og bli omkring 5,5-6 meter lang. Hunnen kan bli litt over 4 meter lang og veie cirka 500 kg.

Habitat

Saltvannskrokodillene oppholder seg i ferskvannselver og sumper gjennom den tropiske sesongen, for deretter å forflytte seg langt ute i havet når sesongen er over. Saltvannskrokodillen kan bevege seg med en hastighet opptil åtte meter i sekundet.

Angrep på mennesker

Det føres knapt statistikk på krokodilleangrep utenom Australia, hvor angrep er svært sjeldent p.g.a. sikkerhetsanstaltninger og fordi innbyggerne ikke på langt nær er like avhengige av å oppsøke områder hvor saltvannskrokodillen er. Det anslås at saltvannskrokodillen dreper nærmere 2000 mennesker årlig i mindre utviklede deler av Asia.
Europavei 272

Europavei 272 er en europavei av klasse B som går fra Klaipéda – Palanga – Šiauliai – Panevéžys – Ukmergé – Vilnius.
Mellom Panevéžys og Vilnius har E272 motorveistandard.
Beskowska resestipendiet

Beskowska resestipendiet deles ut hvert annet år av Svenska Akademien.
Prissummen er på 70 000 kronor (2008) og utgår av donasjonsmidler etter Bernhard von Beskow, Svenska Akademiens permanente sekretær 1834–68, og hans hustru, til personer innen humanora (vitterhetsidkare).
Hovik Abrahamjan

Tidlig liv

Abrahamjan ble født i landsbyen Mkhtsjjan i Ararat. Han startet sin yrkeskarriere i 1990 som avdelingsleder i brandyfabrikken i Burastan. Senere var han direktør i Arasjats vin- og brandyfabrikk. I 1995 ble han medlem av Armenias parlament. Han ble ordfører i Artasjat i 1996 og guvernør i Ararat i 1998.

Politisk karriere

Under president Robert Kotsjarjans administrasjon, ble Abrahamjan minister for Armenias territorielle administrasjon. Han hadde denne posisjonen inntil 2008, da president Serzj Sargsian ble valgt. Abrahamjan fratrådte stillingen sin for å bli sjef for presidentens stab. I august 2008 ble Sargsian gjenvalgt av nasjonalforsamlingen, som førte til at Abrahamjan ble valgt som parlamentspresident. Han gikk av som parlamentspresident i november 2011 og ble gjenvalgt som vanlig representant 6. mai 2012 som medlem av Armenias republikanske parti. Han var imot sin forgjengers lovforslag som ville ha fått armenske politikere og andre offentlige tjenestemenn til å oppgi næringsinteresser og hvor mye de eide i næringsvirksomheter.

Statsminister

Abrahamjan ble utvalgt som statsminister i april 2014 etter at Tigran Sargsian gikk av. Abrahamjan ble nominert som statsminister av presidenten, som mente han var en «veldig effektiv ny statsminister». Han ble gratulert av den russiske statsministeren, Dmitrij Medvedev.
Røyskollen

Røyskollen er et høydedrag på grensen mellom Aurskog-Høland og Fet kommuner i Akershus. Den sørligste toppen på 347,2 moh. ligger på kommunegrensen som høyeste punkt i Fet kommune, det høyeste punktet ligger rundt 250 m lenger nord i Aurskog-Høland, med en høyde på ca. 348 m.
Istituto Europeo di Design

Istituto Europeo di Design er et internasjonalt nettverk av skoler som driver undervisning og forskning innen design (IED Design), motedesign (IED Moda Lab), visuell kommunikasjon (IED Arti Visive) og kommunikasjon (IED Comunicazione). Skolen ble grunnlagt i 1966, og har i dag sete i Milano, Roma og Torino i Italia, Madrid og Barcelona i Spania og São Paulo i Brasil. Skolen tilbyr 3-årige studieprogram, mastergrad, etterutdanning og spesialisering.
Nanchang (Nanchang)

Nanchang (kinesisk: 南昌县; pinyin: Nánchāng Xiàn) er et fylke i provinsen Jiangxi i Folkerepublikken Kina. Det ligger i byprefekturet Nanchang.
Befolkningen var på 986 031 innbyggere i 1999.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Johan Arnt Strøm

Forfatterskap

Handlingen i bøkene til Johan Arnt Strøm foregår i området rundt Bodø. Som en følge av dette er bøkene spesielt populære i nærmiljøet.
Bøkene kjennetegnes med at de har en spennende, men enkel handling; handlingen er veldig sort/hvitt. De snille er alltid snille, og de som er skurker er skurker. Bøkene er skrevet med enkle setninger. Det er skrevet på et godt norsk språk med korte kapitler. Han har skrevet spennende avslutninger som gjør at man ønsker å lese videre. Bøkene handler om vennene Knut, Per og Kristine som stadig blir dratt inn i nye spennende eventyr. Boken Gi deg ikke, Knut kom ut i 1981 og var den første av totalt 28 bøker som ble utgitt. Målet hans var hele tiden å få barn og unge til å lese mer.
I tillegg til K-serien har han også sammen med sin tyske kone skrevet tysk/norsk teknisk ordbok, og norsk/tysk teknisk ordbok. Hun oversatte mye for teknisk presse i Oslo, og mente at det manglet en ordbok som i denne sjangeren. Disse bøkene ble utgitt i 1979, og det var tydelig at det hadde manglet slike ordbøker, da disse ble populære på landsbasis.
Han har også skrevet to bøker om lokalbåter i Salten. De omtalte båtene hadde tidligere vært livsnerven for de som bodde langs kysten og på øyene. 
Totalt har det blitt solgt om lag 100.000 eksemplarer av bøkene hans, og det har blitt solgt like mange i Nordland som i resten av verden til sammen.

Priser

I 2002 fikk Johan Arnt Strøm kulturstipendet fra Bodø kommune. Det er et stipend som Bodø kommune deler ut årlig for å stimulere kulturell aktivitet.

Filmatisering

Filmatisering av bøkene var aldri aktuelt for ”K-serien” .
Tv Nordland dramatiserte et avsnitt fra en av de første bøkene som kom ut. 
Ettersom Tv Nordland tidligere holdt til på Fauske, ble det dramatisert av noen elever på skolen der som fikk de 3 rollene som Knut, Per og Kristine.
Øvre Buskerud Fotballkrets

Øvre Buskerud Fotballkrets er en tidligere krets i Norges Fotballforbund.
Buskerud Fotballkrets ble 19. november 1922 delt i Drammen og Omegn Fotballkrets og Øvre Buskerud Fotballkrets.
Øvre Buskerud Fotballkrets ble igjen slått sammen med Drammen og Omegn Fotballkrets i 1969, og i 1970 skiftet kretsen navn til Buskerud Fotballkrets.
«Erkesuden»

«Erkesuden» var et klinkbygget langskip som deltok i slaget ved Fimreite den 15. juni 1184, under ledelse av Nikolas Kuvung (av Giskeætten).
«Erkesuden» skal ha vært en tjue-sesse, og er derfor det minste skipet som benevnes som en sud i sagalitteraturen. Erkebiskop Øystein Erlendsson gav dette skipet til Nikolas Kuvung, som var biskopens frende.
Nikolas tilhørte heklungene. Heklungene støttet kong Magnus Erlingsson i 1180-årene i kampen om kongemakten over Norge mot Sverre Sigurdsson, birkebeinernes tronpretendent. Slaget ved Fimreite var slaget der kong Magnus og de fleste av høvdingene hans falt, mens Nikolas Kuvung klarte å komme seg unna.
Konvergens

Biologi

I biologi betegner konvergens (konvergent utvikling) det at organismer som ikke er i slekt uavhengig av hverandre utvikler likheter i utseende (ytre bygning) atferd og/eller andre egenskaper, se konvergent evolusjon.

Teknologi

Teknologikonvergens handler om at ulike typer teknologier smelter sammen. Et eksempel er mobiltelefoner, noen ganger kalt smarttelefoner, der enheten ikke bare ringe og motta samtaler, men også ta bilder, spille av musikk, koble opp mot internett og GPS og kartfunksjoner.
Torkild Valand

Håndverkeren

Torkild hadde anlegg for matematikk og mekanikk. Før han ble konfirmert hadde han laget et stureur med lodd. Urverket var skåret ut i tre, unntatt spindlene som han hadde smidd. Han bygde også sitt eget harmonium. Torkild lagde et ur som viste dato og måne, både hel og halv måne. Dette uret er fremdeles i familiens eie. Han laget også en vugge der vuggen fungerte som pendel. Den gikk med fjær og ble trukket opp.

Religiøs leder

Torkild Valand var mye sammen med sin svoger Bernt Lomeland og ble påvirket av ham. I 1880-årene ble han medarbeider i bladet «Tiden», som Lomeland var redaktør av. I Tiden 1884-1888 er det flere artikler hvor han tar for seg emner som syndefallet og arvesynden, arvesyndens virkninger, oppreisningen i Kristus, gjenfødelsen ved dåpen og Guds ord, ordets virkning ved lov og evangelium, omvendelsen, det nye mennesket, Guds ord, ordet ble kjød osv. Han ble også oppfordret til å tale i Lomelands bedehus i Kristiansand. Men på grunn av kontakten med Lomeland og sine religiøse standpunkter ble Torkild dårlig likt. Han ble kalt «kjetter», og det gikk inn på ham.
Høybuktmoen

Høybuktmoen (nordsamisk: Nuvvosguolbba) er en mo mellom Strømsbukt og Høybukt i Sør-Varanger kommune. Moen ligger 13 kilometer fra Kirkenes og er standkvarter for Garnisonen i Sør-Varanger (GSV). Her ligger også Kirkenes lufthavn som har daglige flyavganger til Tromsø, Oslo, Alta, Vadsø og Vardø.

Historie

Den første innkvarteringen besto av gammer og var i fra GSVs opprettelse i 1921.
Det ble vedtatt i 1946 at man skulle bygge opp en ny leir ved den tyskbygde flyplassen.Første delen av byggingen sto ferdig i 1951. I ettertid har det vært endel nybygging, blant annet av en ny idrettshall. Grenseposten er leirens leirmagasin.
Brønnøysunds Avis

Brønnøysunds Avis er en dagsavis som utgis i Brønnøysund i Nordland. Den kom ut første gang 7. oktober 1920. Avisa kommer ut tre dager i uka, tirsdag, torsdag og lørdag. Fra 1. februar 2017 utkommer avisen to dager i uken: tirsdag og fredag. Fra samme dato innførte avisen pluss-løsning på nett.
Brønnøysunds Avis ble første norske dagsavis som etablerte egen nettavis, lansert 6. mars 1995 (to dager før Dagbladet). Ansvarlig for dette var den svært datainteresserte redaktør Petter Stephan Krokaa.
Største aksjonær er Harstad Tidende Gruppen. Ansvarlig redaktør siden 13. september 2012 er Matti Riesto.
Avisen har fått ekstra oppmerksomhet etter å ha blitt vist på NRKs TV-program Storbynatt flere ganger.
Changing of The Guards

Changing of The Guards er vaktskifte på Buckingham Palace.
Denne tradisjonen skriver seg tilbake til år 1660 da Charles II regjerte. Dronning Victoria flyttet til Buckingham Palace i 1837 og en avdeling av dronningens livgarde har siden da voktet Buckingham Palace, mens selve hovedstyrken av livgarden holder til på St. James's Palace.
Selve vaktskiftet finner sted på plassen foran slottet, på innsiden av de høye gjerdene som omkranser slottet. Denne gårdsplassen ble anlagt i 1911. 
Under den 45 minutter lange seremonien blir vaktstyrken som har tjeneste erstattet av påtroppende styrke. En avdeling blir værende på Buckingham Palace, mens resten av den nye vaktstyrken marsjerer avsted ut porten og tilbake til St. James' Palace. Vaktskiftet finner sted daglig kl 1130 om formiddagen. I månedene desember til mars finner imidlertid vaktskiftet kun sted annen hver dag.
Julefred

Julefred er et musikkalbum med Roar Engelberg, utgitt i 1988. Albumet lå én uke på VG-lista og endte med 14.-plass som beste plassering.
Scott Wootton

Karriere

Wootton startet karrieren i Tranmere Rovers, og i en alder av 13 gikk han til Liverpool. Han spilte for Liverpools U-18-lag fra han var 14 år, men gikk til Manchester United etter å ha avslått et tilbud om kontrakt som juniorspiller for Liverpool. Wootton signerte for Manchester United i 2007, hvor han spilte for rekrutteringslaget og reservelaget fram til 2010/11-sesongen.
Wootton gjorde sin første inntreden for Manchester United den 26. september 2012, da laget slo Newcastle United på Old Trafford i Ligacupen, og han gjorde sin Champions League-debut da han kom inn som innbytter for Jonny Evans etter halvspilt kamp mot CFR Cluj, en kamp Manchester United vant 2–1.
Etter lengre perioder på utlån til Tranmere Rovers, Peterborough United og Nottingham Forest, ble han i 2013 solgt til Leeds United.
Tom Clancy's EndWar

Handling

I 2016 eksploderer et atomvåpen i Saudi-Arabia og dreper 6 millioner mennesker og skader verdens oljeforsyning. Året etterpå signerer USA og EU den historiske SLAMS-avtalen (Space-Land-Air-Missile-Shield) og lover å utvikle teknologi for et antiballistisk missilforsvar. USA og EU erklærer slutten på strategisk atomkrig, og verden feirer en ny æra med fred. Men tidlig i 2018, med skyhøye oljepriser, blir EU-statene tvunget til å slå sammen politisk, økonomisk og militære kraft og danner Den Europeiske Føderasjon (EF). Nasjoner på Balkan kollapser totalt av den økonomiske krisen og blir okkupert av Russland. USA og EU ser på hverandre som en trussel til seg selv, og de tidligere allierte begynner på et dyr våpenoppbygning. Russland som nå er det fremste landet innen olje og gass, bruker sin nye rikdom til å gjenoppbygge landets hær. Våpenkappløpet når sin høyde i 2018, når USA viser frem planene sine om å skyte opp Frihetsstjernen (Freedom Star) i 2020. Frihetsstjernen er ikke bare designet for forskning, men også har en tropp marinesoldater som kan komme hvor som helst på jorda innen 90 minutter. EF og Russland protester mot dette, dette leder til at EF trekker seg ut av det allerede delte NATO.

Før krigen

23. mars 2020 i EF blir satellittbaser i tidligere Kroatia angrepet av terrorister fra et lasteskip, angrepet blir etter hvert slått tilbake og lasteskipet sprenges. 4. april 2020 i USA blir oppskytningsstedet til den siste delen av Frihets Stjernen angrepet av samme gruppe av terrorister, de også blir slått tilbake. Terroristene angriper over hele Europa, i Nederland og Russland. Men de og blir slått tilbake. Den 7. april 2020, etter at USA har fått bevis på at EFs forsvarsminister ga terroristene våpen og penger, forsøker de å kidnappe ham i København. Men en anonym telefon fra Russland informerer dansk politi om dette så Europeiske styrker slår amerikanere tilbake. Etter dette avfyrer Russland (forkledd som terroristene) en Europeisk satellitt mot den reparerte Frihetsstjernen, som ødelegger den totalt. Etter denne hendelsen erklærer USA krig mot EF. Russland erklærer også krig mot EF for å støtte amerikanernes «edle korstog mot Europa». Men USA mistolker dette som et forsøk på å skape en ny Østblokk, så USA angriper Russland også. 3. verdenskrig har begynt.
Erik Lundqvist

Karriere

Under OL 1928 i Amsterdam vant han gull med et kast på 66,60 , foran ungareren Bela Szepes (sølv med 65,26) og nordmannen Olav Sunde (bronse med 63,97). Samme år satte han ny verdensrekord med et kast på 71,01, og forbedret dermed rekorden til finske Eino Penttilä med over en meter.
Verdensrekorden ble stående i to år, men som svensk rekord ble kastet stående til 1936, da Lennart Atterwall forbedret den til 71,72 m.
Battenburg

Battenburg, eller battenberg, er en kake med britiske tradisjoner. Kaken lages ved å bake et gult og et rosa sukkerbrød, som deretter deles opp i biter som settes sammen til et sjakkmønster. Bitene holdes sammen med aprikossyltetøy. Kaken dekkes til slutt med marsipan. Når den ferdige kaken deles, har kakestykkene et særpreget gult og rosa 2 × 2 sjakkmønstret tverrsnitt.
Ingen plåtcab til himmelen

Ingen plåtcab til himmelen er det ellevte albumet til artisten Håkon Banken. Etter to utgivelser på Mariann Records, var han atter en gang på nytt forlag: Schlager87.  Foruten tittelsporet som er skrevet av Banken selv, var det kjente og kjære norske og svenske slagere. Opplaget på denne utgivelsen, som kun kom som kassett, lå på rundt 10 000 eksemplarer.
Mediestrategi

Sentrale tema innenfor mediestrategi

Kommunikasjonsmål:Vi kan skille mellom minst fire ulike kommunikasjonsmål: kategoribehov, merkeoppmerksomhet, merkeholdning og kjøpsintensjon. Ulike effektmålinger vil kunne vurdere disse målene basert på en rekke kriterier som eksempelvis dekning (eksponering), kjennskap (hjulpen / uhjulpen), kunnskap, sympati, preferanser (endring av mentale markedsandeler) og kjøp (endring i markedsandeler). Tradisjonelt har annonsørene og deres rådgivere prioritert kommunikasjonsmål (som kjennskap, oppmerksomhet og liking) høyere enn sentrale forretningsmessige mål. Studier knyttet til IPA Effectiveness Award i England hevder at kommunikasjonsmål i større grad bør integreres i kommersielle mål som kan etterprøve reklamens effekt. Kommersielle mål kan i denne sammenheng være salgsvekst (volum), økning av markedsandeler, evne til å beholde markedsandeler eller økt betalingsvillighet for produkter. 
Målgrupper: Valg av målgrupper er et kritisk steg i mediestrategi. I markedskommunikasjon kan målgrupper defineres ut fra forbrukernes kjøpsmønster og lojalitet (Rossiter & Percy), og ulike kategorier av forbrukertyper (Rossiter & Percy). Tradisjonelle segmenteringskriterier som kjønn, alder, utdannelse, bosted, interesser etc. kan også brukes.   
Mediebruk: Publikums mediebruk er en svært sentral del av mediestrategi. Mediebyråer overvåker derfor konstant endringer i mediebruken, blant annet gjennom et nært samarbeid med de ulike mediene og TNS Gallup. Spesielt interessant er Gallup's TV-panel, et representativt utvalg av ca. 1000 husstandene hvor TV-seing registreres kontinuerlig. Gjennom PPM måles også 500 personers radiobruk. Gallups målinger er bransjens offisielle verktøy.
Frekvens: Med frekvens i mediestrategi mener vi antallet ganger en person blir eksponert for en reklame. Blir publikum eksponert for mange ganger for en og samme reklame kan man risikere at publikum går lei av reklamen, og man får en slitasjeeffekt. De tre hovedformene for frekvens benevnes i engelske begreper som «continuity», «flighting» og «pulsing».
Kontinuitet: Angir hvor lenge, hvor ofte og når reklamekampanjen skal pågå. En hovedregel er å beregne eksponeringen så nær